stanford-oval/wikipedia huggingface dataset:
สหพันธ์กีฬาและคณะกรรมการโอลิมปิกฮ่องกง ประเทศจีน

| --- | --- |

ประเทศ/ภูมิภาค:  ฮ่องกง
รหัสประเทศ: HKG
วันก่อตั้ง: 1950
สำนักงานใหญ่: So Kon Po, ฮ่องกง
ประธาน: Timothy Fok
เว็บไซต์: www.hkolympic.org
สหพันธ์กีฬาและคณะกรรมการโอลิมปิกฮ่องกง ประเทศจีน (จีน: 中國香港體育協會暨奧林匹克委員會; 港協暨奧委會; อังกฤษ: Sports Federation and Olympic Committee of Hong Kong, China; SF&OC; รหัสไอโอซี: HKG) เป็นคณะกรรมการโอลิมปิกแห่งชาติที่เป็นตัวแทนของฮ่องกง ก่อตั้งเมื่อ พ.ศ. 2493 เป็นองค์กรไม่แสวงหาผลกำไรที่คัดเลือกทีมและระดมทุนเพื่อส่งผู้เข้าแข่งขันจากฮ่องกงเข้าร่วมการแข่งขันกีฬาโอลิมปิกที่จัดโดยคณะกรรมการโอลิมปิกสากล (ไอโอซี)
ดูเพิ่ม

ฮ่องกงในโอลิมปิก
ฮ่องกงในเอเชียนเกมส์
แหล่งข้อมูลอื่น

คณะกรรมการโอลิมปิกและสหพันธ์กีฬาแห่งฮ่องกง, จีน
| ด ค ก สภาโอลิมปิกแห่งเอเชีย (OCA) |
| --- | --- |
เอเชียนเกมส์
โซน 1 เอเชียตะวันตกเฉียงใต้:  กาตาร์  คูเวต  จอร์แดน  ซาอุดีอาระเบีย  ซีเรีย  บาห์เรน  ปาเลสไตน์  เยเมน  เลบานอน  สหรัฐอาหรับเอมิเรตส์  อิรัก  อิหร่าน  โอมาน 
โซน 2  เอเชียกลาง:  คาซัคสถาน  คีร์กีซสถาน  เติร์กเมนิสถาน  ทาจิกิสถาน  อัฟกานิสถาน  อุซเบกิสถาน 
โซน 3 เอเชียใต้:  เนปาล  บังคลาเทศ  ปากีสถาน  ภูฏาน  มัลดีฟส์  ศรีลังกา  อินเดีย 
โซน 4  เอเชียตะวันออก:  เกาหลีเหนือ  เกาหลีใต้  จีน  ญีปุ่น  ไต้หวัน  มองโกเลีย  มาเก๊า  ฮ่องกง 
โซน 5 เอเชียตะวันออกเฉียงใต้:  กัมพูชา  ติมอร์-เลสเต  ไทย  บรูไน  พม่า  ฟิลิปปินส์  มาเลเซีย  ลาว  เวียดนาม  สิงคโปร์  อินโดนีเซีย
เอชแอนด์เอ็ม

| --- | --- |

ชื่อท้องถิ่น: Hennes & Mauritz AB
ประเภท: บริษัทมหาชน
การซื้อขาย: แนสแด็ก สต็อกโฮล์ม: HM B
ISIN: SE0000106270 
อุตสาหกรรม: การค้าปลีก
ก่อนหน้า: แฮนเนส
ก่อตั้ง: 1947; 77 ปีที่แล้ว (1947) (ในชื่อ แฮนเนส) เวสเตโรส ประเทศสวีเดน
ผู้ก่อตั้ง: Erling Persson
สำนักงานใหญ่: สต็อกโฮล์ม ประเทศสวีเดน
จำนวนที่ตั้ง: 5,076 (30 พฤศจิกายน 2019)
พื้นที่ให้บริการ: ทั่วโลก
บุคลากรหลัก: สเตฟาน แพร์สัน (ประธานบริษัท)
ผลิตภัณฑ์: เสื้อผ้า, เครื่องประดับ
รายได้: US$25.191 พันล้าน (2016)
รายได้จากการดำเนินงาน: US$2.692 พันล้าน (2016)
รายได้สุทธิ: US$2.106 พันล้าน (2016)
สินทรัพย์: US$11.139 พันล้าน (2016)
ส่วนของผู้ถือหุ้น: US$6.919 พันล้าน (2016)
เจ้าของ: สเตฟาน แพร์สัน (28%)
พนักงาน: 126,376 คน (30 พฤศจิกายน 2019)
บริษัทในเครือ: Monki, Weekday, Cheap Monday, COS, & Other Stories, ARKET
เว็บไซต์: www2.hm.com/en_gb/index.html 
แฮนเนส แอนด์ มอริทส์ อาเบ (สวีเดน: Hennes & Mauritz AB) หรือ เอชแอนด์เอ็ม (H&M) เป็นบริษัทเครื่องแต่งกายของประเทศสวีเดน มีสาขาจำนวนกว่า 5,076 สาขา ใน 74 ประเทศ มีพนักงานกว่า 126,000 คน
เอชแอนด์เอ็ม ออกเสียงเป็นภาษาสวีเดนว่า "โฮเอ็ม"  แต่ในบางประเทศ เช่น สหราชอาณาจักร หรือ สหรัฐอเมริกา จะออกเสียงว่า "เอช แอนด์ เอ็ม"
เอช แอนด์ เอ็ม ในสต็อกโฮล์ม
เอชแอนด์เอ็มในต่างประเทศ

สาขาในต่างประเทศสาขาแรกเปิดที่นอร์เวย์ในปี ค.ศ. 1964 หลังจากนั้นได้ขยายตลาดในทวีปยุโรปเรื่อยมา โดยมีสาขาแรกนอกสแกนดิเนเวียที่กรุงลอนดอน สหราชอาณาจักร รวมถึงสาขาในเดนมาร์ก, สวิตเซอร์แลนด์ และเยอรมนี ต่อมาในช่วงปี ค.ศ. 1990 เปิดสาขาเพิ่มเติมที่ฟินแลนด์, ฝรั่งเศส, เบลเยียม, ออสเตรีย และเนเธอร์แลนด์ รวมถึงมีการขยายเครือข่ายสาขาไปทั่วทั้งทวีปยุโรป
หลังจากนั้นในปี ค.ศ. 2000 เอชแอนด์เอ็มได้เปิดสาขาแรกในสหรัฐและสาขาแรกนอกทวีปยุโรปบนถนนฟิฟท์อเวนิวที่นครนิวยอร์ก ปัจจุบันมีสาขาเฉพาะในสหรัฐอเมริกากว่า 152 สาขา โดยมีสาขาใหญ่ที่สุดในโลกอยู่ที่ เดอะฟอรัมช็อปส์แอทซีซาร์พาเลซ ลาสเวกัส
ในปี ค.ศ. 2006 เอชแอนด์เอ็มมีสาขาแรกในทวีปเอเชียที่ดูไบ สหรัฐอาหรับเอมิเรตส์ (และเป็นแฟรนไชส์แรกของเอชแอนด์เอ็ม) และในปี ค.ศ. 2007 เริ่มเปิดสาขาแรกในฮ่องกง, จีน และญี่ปุ่น
ปัจจุบันในประเทศไทยมีทั้งหมด 33 สาขา โดยสาขาแรกเปิดขึ้นเมื่อวันที่ 29 กันยายน ค.ศ. 2012 ที่สยามพารากอน และในอีกเก้าปีต่อมาได้ปรับปรุงร้านเดิมที่เซ็นทรัลเวิลด์ ในแนวคิดทาวน์สแควร์เป็นแห่งแรกในเอเชีย ซึ่งนอกจากส่วนจำหน่ายเสื้อผ้าเช่นเดียวกับสาขาอื่น ๆ แล้ว ยังประกอบด้วย เอชแอนด์เอ็มโฮม เอชแอนด์เอ็มมิวสิกสตูดิโอแห่งแรกของโลก และร้านกาแฟ
แหล่งข้อมูลอื่น

เว็บไซต์เอชแอนด์เอ็ม
อกริเพียว โฮลดิ้งส์

| --- | --- |
ประเภท: อาหารและเครื่องดื่ม
อุตสาหกรรม: เกษตรและอุตสาหกรรมอาหาร
รูปแบบ: บริษัทมหาชน SET:APURE 
สำนักงานใหญ่: อาคารมูลนิธิรวมใจพัฒนา เลขที่ 70 หมู่ที่ 6 ถนนพหลโยธิน ตำบลคลองหนึ่ง อำเภอคลองหลวง ปทุมธานี 
เว็บไซต์: http://www.apureholdings.com
บริษัท อกริเพียว โฮลดิ้งส์ จำกัด (มหาชน) (อังกฤษ: AGRIPURE HOLDINGS PUBLIC COMPANY LIMITED ชื่อย่อ:APURE)  บริษัทประกอบธุรกิจการลงทุน (Holding and Investment Company) โดยปัจจุบันได้มีนโยบายการลงทุนหลักในธุรกิจอุตสาหกรรมการเกษตรและอาหาร โครงสร้างการดำเนินธุรกิจหลักทางกลุ่มบริษัทได้ดำเนินธุรกรรมหลักคือ ธุรกิจผลิตภัณฑ์ข้าวโพดหวาน ธุรกิจผลิตภัณฑ์ข้าวโพดหวานกระป๋องและถุงสุญญากาศ ธุรกิจผักสดและผลไม้สด และธุรกิจบรรจุภัณฑ์ "เตตร้า รีคาร์ท" (TETRA RECART)
แหล่งข้อมูลอื่น

แบบรายงาน56-1 ประจำปี :2555
ข้อมูลบริษัท[ลิงก์เสีย]
| ด ค กบริษัทจดทะเบียนในตลาดหลักทรัพย์แห่งประเทศไทย (SET)  หมวดเกษตรและอุตสาหกรรมอาหาร |
| --- | --- |
ธุรกิจการเกษตร:  อีเทอเนิล เอนเนอยี (EE)  จีเอฟพีที (GFPT)  ลีพัฒนาผลิตภัณฑ์ (LEE)  แมกซ์ เมทัล คอร์ปอเรชั่น (MAX)  นอร์ทอีส รับเบอร์ (NER)  พีพี ไพร์ม (PPPM)  ศรีตรังแอโกรอินดัสทรี (STA)  ไทยอีสเทิร์น กรุ๊ป โฮลดิ้งส์ (TEGH)  ไทยยูเนี่ยน ฟีดมิลล์ (TFM)  ไทยรับเบอร์ลาเท็คซ์กรุ๊ป (TRUBB)  สหอุตสาหกรรมน้ำมันปาล์ม (UPOIC)  ยูนิวานิชน้ำมันปาล์ม (UVAN)  วิจิตรภัณฑ์ปาล์มออยล์ (VPO) 
อาหารและเครื่องดื่ม:  เอเชี่ยน อะไลอันซ์ อินเตอร์เนชั่นแนล (AAI)  อกริเพียว โฮลดิ้งส์ (APURE)  เอเชี่ยนซี คอร์ปอเรชั่น (ASIAN)  บางกอกแร้นช์ (BR)  น้ำตาลบุรีรัมย์ (BRR)  เบทาโกร (BTG)  คาราบาวกรุ๊ป (CBG)  ซีเฟรชอินดัสตรี (CFRESH)  เจริญอุตสาหกรรม (CH)  ห้องเย็นโชติวัฒน์หาดใหญ่ (CHOTI)  เชียงใหม่โฟรเซ่นฟู้ดส์ (CM)  เจริญโภคภัณฑ์อาหาร (CPF)  ชุมพรอุตสาหกรรมน้ำมันปาล์ม (CPI)  ฟู้ดแอนด์ดริ๊งส์ (F&D)  โกลบอล คอนซูเมอร์ (GLOCONE)  หาดทิพย์ (HTC)  อิชิตัน กรุ๊ป (ICHI)  ไอ-เทล คอร์ปอเรชั่น (ITC)  เจดีฟู้ด (JDF)  น้ำตาลครบุรี (KBS)  น้ำตาลขอนแก่น (KSL)  เกษตรไทย อินเตอร์เนชั่นแนล ชูการ์ คอร์ปอเรชั่น (KTIS)  ล่ำสูง (LST)  เอ็มเค เรสโตรองต์ กรุ๊ป (M)  มาลีกรุ๊ป (MALEE)  เอ็นอาร์ อินสแตนท์ โปรดิวซ์ (NRF)  เอ็นเอสแอล ฟู้ดส์ (NSL)  โออิชิ กรุ๊ป (OISHI)  โอสถสภา (OSP)  เพรซิเดนท์ เบเกอรี่ (PB)  โรแยล พลัส (PLUS)  พรีเมียร์ มาร์เก็ตติ้ง (PM)  พรีเมียร์ควอลิตี้สตาร์ช (PQS)  พี อาร์ จี คอร์ปอเรชั่น (PRG)  อาร์ แอนด์ บี ฟู้ด ซัพพลาย (RBF)  เซ็ปเป้ (SAPPE)  ไทยเทพรส (SAUCE)  อาหารสยาม (SFP)  ศรีนานาพร มาร์เก็ตติ้ง (SNNP)  เอส แอนด์ พี ซินดิเคท (SNP)  ส. ขอนแก่นฟู้ดส์ (SORKON)  เสริมสุข (SSC)  สุรพลฟู้ดส์ (SSF)  ทรัพย์ศรีไทย (SST)  ซันสวีท (SUN)  ทรอปิคอลแคนนิ่ง (ประเทศไทย) (TC)  ไทยฟู้ดส์ กรุ๊ป (TFG)  ไทยเพรซิเดนท์ฟูดส์ (TFMAMA)  ทิปโก้ฟูดส์ (TIPCO)  เถ้าแก่น้อย ฟู๊ดแอนด์มาร์เก็ตติ้ง (TKN)  ไทยยูเนี่ยน กรุ๊ป (TU)  น้ำมันพืชไทย (TVO)  ไทยวา (TWPC)  วาว แฟคเตอร์  (W)  เซ็น คอร์ปอเรชั่น กรุ๊ป (ZEN)
ยูเนียนแปซิฟิก ชาลเลนเจอร์

ยูเนียนแปซิฟิก ชาลเลนเจอร์ (อังกฤษ: Union Pacific Challenger) เป็นรถจักรไอน้ำข้อต่อแบบง่ายชนิด 4-6-6-4 ผลิตโดยบริษัทอเมริกันโลโคโมทีฟ (ALCO) ระหว่างปี ค.ศ. 1936 ถึง 1944 และใช้งานโดยยูเนียนแปซิฟิกเรลโรดจนถึงปลายคริสต์ทศวรรษ 1950
ชาลเลนเจอร์ถูกสร้างขึ้นมาทั้งหมด 105 คันใน 5 ชั้น แต่ละคันยาวเกือบ 122 ฟุต (37 เมตร) และหนัก 537 ชอร์ตตัน (487 ตัน) พวกมันถูกใช้งานทั่วไปในระบบรถไฟของยูเนียนแปซิฟิก ส่วนใหญ่ใช้ในการขนส่งสินค้า แต่บางส่วนก็ถูกนำไปใช้กับขบวนรถโดยสารอย่างพอร์ตแลนด์โรส (Portland Rose) และขบวนรถโดยสารอื่น ๆ การออกแบบและประสบการณ์การใช้งานของชาลเลนเจอร์ได้กลายเป็นแรงบันดาลใจในการออกแบบรถจักรบิกบอย ในทางกลับกันก็ส่งอิทธิพลต่อการออกแบบชาลเลนเจอร์สามรุ่นสุดท้าย
ปัจจุบันชาลเลนเจอร์ยังคงหลงเหลืออยู่ 2 คัน โดยคันที่โดดเด่นที่สุดคือหมายเลข 3985 ซึ่งได้รับการบูรณะโดยยูเนียนแปซิฟิกในปี ค.ศ. 1981 และนำมาให้บริการนำเที่ยวในฐานะส่วนหนึ่งของโครงการกองรถไฟมรดก อย่างไรก็ดี ปัญหาทางกลทำให้รถจักรคันนี้ต้องหยุดให้บริการในเดือนตุลาคม ค.ศ. 2010 และถูกปลดระวางในเดือนมกราคม ค.ศ. 2020 หลังการบูรณะรถจักรบิกบอยหมายเลข 4014 เสร็จสิ้น และท้ายที่สุดก็ถูกบริจาคให้แก่องค์การอนุรักษ์มรดกทางรถไฟมิดเวสต์อเมริกาในปี ค.ศ. 2022 ที่ซึ่งรถจักรคันดังกล่าวกำลังอยู่ระหว่างการบูรณะเป็นครั้งที่สอง ชาลเลนเจอร์อีกคันที่ยังคงเหลืออยู่คือหมายเลข 3977 ซึ่งจัดแสดงอยู่ที่นอร์ทแพลตต์ รัฐเนแบรสกา
ประวัติ > รายละเอียด

ชื่อ "ชาลเลนเจอร์" นั้นถูกตั้งให้กับรถจักรไอน้ำที่มีรูปแบบล้อ 4-6-6-4 ซึ่งหมายถึงล้อนำ 4 ล้อสำหรับช่วยเข้าโค้ง ล้อขับเคลื่อน 2 ชุด ๆ ละ 6 ล้อ และล้อตาม 4 ล้อ สำหรับรองรับท้ายเครื่องจักรและเรือนไฟขนาดใหญ่ ล้อขับเคลื่อนแต่ละชุดถูกขับด้วยกระบอกสูบไอน้ำสองกระบอก ผลลัพธ์ที่ได้ก็คือเครื่องจักรสองตัวภายใต้หม้อน้ำใบเดียว ยูเนียนแปซิฟิกได้พัฒนารถจักรชาลเลนเจอร์ทั้งหมด 5 ชนิด ได้แก่ ชนิดเบา CSA-1 และ CSA-2 และชนิดหนัก 4664-3, 4664-4 และ 4664-5
บริษัทต้องการรถจักรที่มีกำลังสูงที่สามารถลากขบวนรถไต่ขึ้นทางชันบนภูเขาด้วยความเร็วสูงได้ ในอดีต รถจักรแบบข้อต่อถูกจำกัดความเร็วให้ต่ำเนื่องจากโครงสร้างของตัวรถ ความก้าวหน้าทางเทคโนโลยีทำให้ชาลเลนเจอร์สามารถทำงานได้ด้วยแรงดันไอน้ำในหม้อน้ำสูงถึง 280 ปอนด์ต่อตารางนิ้ว (1.93 เมกะปาสกาล) ซึ่งโดยปกติแล้วเป็นค่าที่สงวนไว้สำหรับรถจักรโดยสาร เช่น เอฟอีเอฟซีรีส์ รถจักรเหล่านี้มีล้อขับขนาด 69 นิ้ว (1,800 มิลลิเมตร) ซึ่งเป็นล้อขนาดใหญ่ที่มักพบในรถจักรโดยสารเท่านั้น เพราะโดยทั่วไปแล้วรถจักรสินค้าต้องการแรงบิดมาก ล้อขนาดเล็กจึงให้แรงบิดได้มากกว่า[โปรดขยายความ] ความเร็วเกิน 60 ไมล์ต่อชั่วโมง (100 กิโลเมตรต่อชั่วโมง) ที่ถือเป็นเรื่องที่ไม่เคยพบมาก่อนในบริษัทรถไฟอื่น ๆ ที่ใช้รถจักรไอน้ำแบบข้อต่อ กลายเป็นเรื่องปกติธรรมดาของยูเนียนแปซิฟิก
เมื่อชาลเลนเจอร์รุ่นแรกให้บริการในปี ค.ศ. 1936 บนเส้นทางสายหลักของยูเนียนแปซิฟิกที่ข้ามเทือกเขาวอแซตช์ระหว่างกรีนริเวอร์กับออกเดิน รถจักรเหล่านี้ก็ประสบปัญหาในการปีนขึ้นทางชัน ตลอดเส้นทางส่วนใหญ่ ความชันสูงสุดอยู่ที่ร้อยละ 0.82 ทั้งขาไปและขากลับ แต่เมื่อปีนขึ้นไปทางทิศตะวันออกจากออกเดินเข้าสู่เทือกเขาวอแซตช์แล้ว ความชันจะเพิ่มขึ้นเป็นร้อยละ 1.14 การลากขบวนรถบรรทุกที่มีน้ำหนัก 3,600 ชอร์ตตัน (3,300 ตัน; 3,200 ลองตัน) จึงต้องใช้รถจักรสองคันและรถจักรช่วย และการเพิ่มหรือลดรถจักรช่วยเหล่านี้ก็จะทำให้การเดินรถช้าลง ข้อจำกัดเหล่านั้นได้กระตุ้นให้มีการนำบิกบอยมาใช้งานในปี ค.ศ. 1941 รวมถึงการออกแบบใหม่สำหรับชาลเลนเจอร์สามรุ่นสุดท้ายในช่วงปี ค.ศ. 1942 ถึง 1944
โดยอาศัยประสบการณ์จากบิกบอย อ็อทโท ยาเบลมันน์ วิศวกรใหญ่ฝ่ายเครื่องกลของยูเนียนแปซิฟิก ได้ออกแบบชาลเลนเจอร์สามรุ่นสุดท้ายในปี ค.ศ. 1941 ผลลัพธ์ที่ได้คือรถจักรที่สามารถใช้งานได้จริง มีน้ำหนักประมาณ 317 ชอร์ตตัน (288 ตัน; 283 ลองตัน) พร้อมกับตู้เชื้อเพลิงที่มีน้ำหนัก 174 ชอร์ตตัน (158 ตัน; 155 ลองตัน) เมื่อบรรทุกเต็ม 2 ใน 3 แรงฉุดที่คำนวณได้คือ 97,350 ปอนด์-แรง (433.0 กิโลนิวตัน) ตั้งแต่ปี ค.ศ. 1941 ชาลเลนเจอร์ถูกออกแบบมาเพื่อเร่งความเร็วของขบวนรถสินค้าบนทางชันในรัฐไวโอมิง ส่วนการปีนขึ้นเทือกเขาวอแซตช์ทางทิศตะวันออกจากออกเดินนั้น บิกบอยได้เข้ามาทำหน้าที่แทนโดยไม่ต้องใช้รถจักรช่วย
ประวัติ > การสร้าง

รถจักรไอน้ำทั้ง 105 คันถูกสั่งซื้อเป็น 5 รุ่น โดยรุ่นแรกและสองเป็นชาลเลนเจอร์ขนาดเบา และรุ่นสุดท้าย 3 รุ่นเป็นชาลเลนเจอร์ขนาดหนัก เช่นเดียวกับบิกบอย ชาลเลนเจอร์ก็ปรากฏตัวขึ้นในช่วงเวลาที่ปริมาณการขนส่งสินค้าเพิ่มขึ้นอย่างรวดเร็วเพื่อรองรับการเข้าร่วมสงครามโลกครั้งที่สองของสหรัฐอเมริกา
| รุ่น | จำนวน | ผู้ผลิต | หมายเลขที่ผลิต | ปีที่สร้าง (ค> ศ.) | หมายเลขของยูเนียนแปซิฟิก | หมายเหตุ |
| --- | --- | --- | --- | --- | --- | --- |
| CSA-1 | 15 | อเมริกันโลโคโมทีฟ | 68745–68759 | 1936 | 3900–3914 | แปลงให้ใช้เชื้อเพลิงน้ำมันในช่วงปี 1941–43; เปลี่ยนหมายเลขใหม่เป็น 3800–3814 ในปี 1944; ทั้งหมดถูกทำลายระหว่างปี 1957 และ 1958 |
| CSA-2 | 25 | อเมริกันโลโคโมทีฟ | 68924–68948 | 1937 | 3915–3939 | แปลงให้ใช้เชื้อเพลิงน้ำมัน; เปลี่ยนหมายเลขใหม่เป็น 3815–3839 ในปี 1944; ทั้งหมดทำลายในปี 1958 |
| 4664-3 | 20 | อเมริกันโลโคโมทีฟ | 69760–69779 | 1942 | 3950–3969 | หมายเลข 3968 ถูกแปลงให้ใช้เชื้อเพลิงน้ำมันในปี 1946 และเปลี่ยนหมายเลขเป็น 3944; ในปีเดียวกัน หมายเลข 3967 เคยลากขบวนรถนำเที่ยวของสโมสรรถไฟร็อกกีเมาน์เทน จากเดนเวอร์ รัฐโคโลราโด ไปยังแลรามี รัฐไวโอมิง เมื่อวันที่ 17 พฤษภาคม 1953; ทั้งหมดถูกทำลายระหว่างปี 1958 และ 1959 |
| 4664-4 | 31 | อเมริกันโลโคโมทีฟ | 70158–70162 70169–70182 70678–70683 | 1943 | 3975–3999 | มีการสร้างทั้งหมด 31 คัน แต่ส่งมอบให้แก่ยูเนียนแปซิฟิกเพียง 25 คัน (ดูรายละเอียดด้านล่าง); หมายเลข 3975 ถึง 3984 ถูกแปลงให้ใช้เชื้อเพลิงน้ำมันในปี 1945; เปลี่ยนหมายเลขใหม่เป็น 3708–3717 ในปี 1952; หมายเลข 3985 ให้บริการนำเที่ยวตั้งแต่ปี 1981 ถึง 2010; หมายเลข 3977 ได้รับการอนุรักษ์และจัดแสดงอยู่กับที่; ที่เหลือถูกทำลายในปี 1957 |
| 4664-5 | 20 | อเมริกันโลโคโมทีฟ | 72792–72811 | 1944 | 3930–3949 | หมายเลข 3930, 3931, 3932, 3934, 3937, 3938, 3943 และ 3944 ถูกแปลงให้ใช้เชื้อเพลิงน้ำมันในปี 1952; เปลี่ยนหมายเลขเป็น 3700–3707; ทั้งหมดถูกทำลายระหว่างปี 1957 และ 1959 |
ในปี ค.ศ. 1943 บริษัทอเมริกันโลโคโมทีฟ (ALCO) ได้ผลิตรถจักรให้แก่ยูเนียนแปซิฟิกจำนวน 31 คัน ซึ่งเป็นส่วนหนึ่งของคำสั่งซื้อรุ่นที่สี่ของยูเนียนแปซิฟิก โดยใช้แบบแผนและข้อมูลจำเพาะทางเทคนิคที่เหมือนกันทั้งหมด อย่างไรก็ตาม หลังจากการผลิตเสร็จสิ้น คณะกรรมการผลิตเพื่อสงครามได้เปลี่ยนการส่งมอบรถจักร 6 คันไปให้บริษัทเดนเวอร์แอนด์รีโอแกรนด์เวสเทิร์นเรลโรด ผ่านการเช่าจากบริษัทโรงงานป้องกันประเทศ กระทรวงการสงคราม รถจักรหมายเลข 3900–3905 ได้ถูกจัดเป็นชั้น L-97 ของรีโอแกรนด์ ต่อมารถจักรเหล่านี้ถูกขายให้แก่บริษัทคลินช์ฟีลด์เรลโรดในปี ค.ศ. 1947 และได้รับการเปลี่ยนหมายเลขเป็น 670–675 โดยถูกจัดอยู่ในชั้น E-3 ของคลินช์ฟีลด์ ชาลเลนเจอร์ทั้ง 6 คันนี้ถูกปลดระวางในปี ค.ศ. 1953
อควาฟินา

นอรา ลุม  (อังกฤษ: Nora Lum; เกิด 2 มิถุนายน พ.ศ. 2531) รู้จักกันในนาม อควาฟินา (อังกฤษ: Awkwafina) เป็นนักแสดงชาวอเมริกัน, นักแสดงตลก, ผู้มีบุคลิกทางอินเทอร์เน็ต, แร็ปเปอร์, นักเขียน และพิธีกรรายการโทรทัศน์ เธอโด่งดังในปี ค.ศ. 2012 เมื่อเพลงแร็พ "My Vag" ของเธอเป็นที่นิยมบนยูทูบ จากนั้นเธอก็ปล่อยอัลบั้มเปิดตัว Yellow Ranger (2014) และปรากฏตัวในซีรีส์ตลกของ MTV เรื่อง Girl Code (2014–2015) อัลบั้มที่สองของเธอ In Fina We Trust วางจำหน่ายในปี ค.ศ. 2018
ซันนักจี

| --- | --- |

ประเภท: ฮเว
แหล่งกำเนิด: ประเทศเกาหลี
ชาติที่มีอาหารประจำชาติที่เกี่ยวข้อง: อาหารเกาหลี
ส่วนผสมหลัก: หนวดปลาหมึก
 ตำราอาหาร: ซันนักจี   สื่อ: ซันนักจี
| --- | --- |
ชื่อเกาหลี
ฮันกึล: 산낙지
อาร์อาร์: san-nakji 
เอ็มอาร์: san-nakchi 
IPA: /san.nak̚.t͈ɕi/
ซันนักจี (เกาหลี: 산낙지) เป็นอาหารกินดิบ ซึ่งทำมาจากหนวดหมึก วิธีทำคือฆ่าหมึกแล้วสับหนวดของมันเป็นท่อน ๆ ชิ้นเล็กแล้วนำไปเสิร์ฟโดนขณะไปเสิร์ฟนั้นหนวดของหมึกจะยังคงขยับไปมาอยู่เนื่องจากเส้นประสาทในหนวดของหมึกยังทำงานอยู่ รวมทั้งระบบประสาทของหมึกนั้นมีความซับซ้อนสูงมาก ประกอบกับเซลล์ประสาทจำนวนมากในหนวดทำให้หนวดของหมึกมีการเคลื่อนไหวตามรีเฟล็กซ์ถึงแม้ว่าหนวดเหล่านั้นไม่ได้รับคำสั่งจากสมองแล้วก็ตาม
ซันนักจีจะเสิร์ฟพร้อมกับน้ำมันงาและงาคั่ว
การรับประทาน

เนื่องจากปุ่มดูดบนหนวดของหมึกนั้นยังคงทำงานอยู่ทำให้เวลารับประทานนั้นต้องมีการระมัดระวังเป็นพิเศษ เนื่องจากปุ่มดูดพวกนี้อาจทำให้หนวดติดที่ปากและลำคอได้
ความแตกต่างของภาษา

คำศัพท์ในเกาหลีเหนือและใต้นั้นมีความแตกต่างกัน ซึ่ง นักจี ในเกาหลีใต้แปลว่าชนิดของปลาหมึกขนาดเล็ก (มักแปลผิดเป็น "ลูกหมึกยักษ์") ส่วน นักจี ในเกาหลีเหนือมีความหมายว่า หมึกกล้วย (nakjiในการแปลงเป็นตัวโรมันตามระบบแมกคูน-ไรซ์ชาวเออร์จะได้เป็น nakchi)
ความแพร่หลาย

ซันนักจีมีทั่วไปตามร้านอาหารเกาหลีที่เสิร์ฟเนื้อปลาดิบ แต่อาจพบในบาร์หรือร้านข้างทางต่าง ๆ ซึ่งมักเสิร์ฟเป็นของว่างรับประทานกับโซจู
อันตราย

มีหลายอุบัติเหตุที่เกี่ยวกับ ซันนักจี ซึ่งส่วนมากจะเกี่ยวกับการสำลัก เช่นในปี พ.ศ. 2551 ที่ควังจู
ดูเพิ่ม

5 Korean foods for adventurous eaters Chincha.co.uk
อควาแมน เจ้าสมุทร

| อควาแมน เจ้าสมุทร |
| --- | --- |
ใบปิดภาพยนตร์
กำกับ: เจมส์ วาน
บทภาพยนตร์:   เดวิด ลีสลี จอห์นสัน-แม็คโกล์ดริก  วิลล์ บีลล์ 
เนื้อเรื่อง:   เจฟฟ์ จอห์นส  เจมส์ วาน  วิลล์ บีลล์ 
สร้างจาก: ตัวละครจากดีซี
อำนวยการสร้าง:   ปีเตอร์ ซาฟราน  ร็อบ โคแวน 
นักแสดงนำ:   เจสัน โมโมอา  แอมเบอร์ เฮิร์ด  วิลเลม เดโฟ  แพทริก วิลสัน  ดอล์ฟ ลันด์แกรน  ยาห์ยา อับดุล-มาทีน ที่ 2  นิโคล คิดแมน 
กำกับภาพ: ดอน เบอร์เจสส์
ตัดต่อ: เคิร์ก โมร์ริ
ดนตรีประกอบ: รูเพิร์ต เกร็กสัน-วิลเลียมส์
บริษัทผู้สร้าง:   วอร์เนอร์บราเธอร์สพิกเจอร์ส  ดีซีฟิล์มส  ครูลแอนด์อันยูสชวลฟิล์มส  เดอะซาฟรานคอมพานี  แมดโกสโปรดักชันส์  เรตเพกเอ็นเทอร์เทนเมนต์ (ไม่มีชื่อในเครดิต)  
ผู้จัดจำหน่าย: วอร์เนอร์บราเธอร์สพิกเจอร์ส
วันฉาย:   26 พฤศจิกายน ค.ศ. 2018 (2018-11-26) (เอมไพร์, เลสเตอร์สแควร์)    13 ธันวาคม ค.ศ. 2018 (2018-12-13) (ไทย)    21 ธันวาคม ค.ศ. 2018 (2018-12-21) (สหรัฐ) 
ความยาว: 143 นาที
ประเทศ: สหรัฐ
ภาษา: อังกฤษ
ทุนสร้าง: 160–200 ล้าน ดอลลาร์สหรัฐ
ทำเงิน: 1.148 พันล้านดอลลาร์สหรัฐ
ต่อจากนี้: อควาแมน กับอาณาจักรสาบสูญ
อควาแมน เจ้าสมุทร (อังกฤษ: Aquaman) เป็นภาพยนตร์แนวซูเปอร์ฮีโรอเมริกัน ฉายเมื่อปี ค.ศ. 2018 สร้างจากตัวละครชื่อเดียวกันของดีซีคอมิกส์ เป็นภาพยนตร์เรื่องที่หกในจักรวาลขยายดีซี และจัดจำหน่ายโดยวอร์เนอร์บราเธอร์สพิกเจอร์ส ภาพยนตร์กำกับโดย เจมส์ วาน จากบทภาพยนตร์โดย เดวิด ลีสลี จอห์นสัน-แม็คโกล์ดริกและวิลล์ บีลล์ แสดงนำโดย เจสัน โมโมอา เป็น อควาแมน ในภาพยนตร์ เขาต้องเดินทางไป แอตแลนติส อาณาจักรใต้น้ำ เพื่อหยุดยั้งคิงออร์ม น้องชายของเขา ที่ต้องการรวบรวมเจ็ดอาณาจักรใต้น้ำเพื่อมาทำลายโลกพื้นผิว แอมเบอร์ เฮิร์ด, วิลเลม เดโฟ, แพทริก วิลสัน, ดอล์ฟ ลันด์แกรน, ยาห์ยา อับดุล-มาทีน ที่ 2, ลูดี หลิน, ทีมูเอรา มอร์ริสันและนิโคล คิดแมน แสดงในบทบาทสมทบ
การพัฒนาเริ่มต้นในปี ค.ศ. 2004 แต่ก็ไม่มีความคืบหน้า จนกระทั่ง บุรุษเหล็ก ซูเปอร์แมน ฉายในปี ค.ศ. 2013 ในเดือนสิงหาคม ค.ศ. 2014 วิลล์ บีลล์และเคิร์ต จอห์นสแตด ได้รับการว่าจ้างให้แข่งขันกันเขียนบทภาพยนตร์ เจมส์ วาน เซ็นสัญญาเป็นผู้กำกับในเดือนเมษายน ค.ศ. 2015 และในเดือนกรกฎาคม ค.ศ. 2016 ภาพยนตร์เดินหน้าต่อด้วยบทภาพยนตร์ของบีลล์ นักแสดงหลักได้รับการยืนยันตั้งแต่ปี ค.ศ. 2016 ถึงต้นปี ค.ศ. 2017 การถ่ายทำเริ่มต้นในเดือนพฤษภาคม ค.ศ. 2017 โดยถ่ายทำที่ วิลเลจโรดโชว์สตูดิโอส์ ใน โกลด์โคสต์, ควีนส์แลนด์, ออสเตรเลีย นอกจากนี้ มีการถ่ายทำเพิ่มเติมที่แคนาดา, อิตาลี และโมร็อกโก การถ่ายทำเสร็จสิ้นในเดือนตุลาคมปีเดียวกัน ภาพยนตร์มีภาพที่สร้างด้วยคอมพิวเตอร์ ที่มาจากบริษัทผู้สร้างวิชวลเอ็ฟเฟ็กต์หลายราย ตั้งแต่การจำลองผมที่มีรายละเอียดสูงไปจนถึงการสร้างสัตว์และสถานที่ด้วยคอมพิวเตอร์
อควาแมน เจ้าสมุทร ฉายรอบปฐมทัศน์ที่ลอนดอนเมื่อวันที่ 26 พฤศจิกายน ค.ศ. 2018 และฉายในสหรัฐเมื่อวันที่ 21 ธันวาคม ปีเดียวกัน ภาพยนตร์ทำเงิน 1.148 พันล้านดอลลาร์สหรัฐทั่วโลก กลายเป็นภาพยนตร์ที่ทำเงินสูงสุดของจักรวาลขยายดีซี, ภาพยนตร์ที่ทำเงินสูงสุดที่สร้างจากตัวละครของดีซีคอมิกส์, ภาพยนตร์ที่ทำเงินสูงสุดอันดับที่ห้าในปี ค.ศ. 2018 และภาพยนตร์ที่ทำเงินสูงสุดตลอดกาลอันดับที่ยี่สิบ ภาพยนตร์เรื่องนี้ได้รับการยกย่องในด้านวิชวลเอ็ฟเฟ็กต์, การออกแบบงานสร้าง, โทน, ฉากโลดโผน, การกำกับของวานและการแสดงของโมมัว  แต่ได้รับการติในเรื่องของเนื้อเรื่องและความยาวของภาพยนตร์ ภาพยนตร์ภาคต่อ อควาแมน กับอาณาจักรสาบสูญ มีกำหนดเข้าฉาย 16 ธันวาคม ค.ศ. 2022
องค์กรเผยแพร่ดนตรี

องค์กรเผยแพร่ดนตรี (อังกฤษ: Broadcast Music, Inc. (BMI)) เป็น 1 ใน 3 องค์กรในสหรัฐอเมริกา ร่วมไปกับแอสแคปและซีแซก เป็นองค์กรที่ไม่แสวงหากำไรที่ดูแลคุ้มครองสิทธิ์ของนักแต่งเพลง ผู้เรียบเรียงเพลง ผู้ถือสิทธิ์เพลง องค์กรก่อตั้งในปี ค.ศ. 1940 โดยทำหน้าที่เกี่ยวกับสิทธิ เป็นตัวแทนของนักแต่งเพลง ผู้เรียบเรียงเพลง ผู้ผลิตผลงานดนตรีทุกสาขา โดยเก็บค่าธรรมเนียมของผู้ใช้งานดนตรีของสมาชิก แล้วนำค่าธรรมเนียมให้แก่ผู้แต่งเพลงและเจ้าของลิขสิทธิ์ต่อไป
ในปี 2009 องค์กรเผยแพร่ดนตรีเก็บค่าลิขสิทธิ์ได้มากกว่า 905 ล้านดอลลาร์สหรัฐทั่วโลกและแจกจ่ายให้สมาชิกแล้ว 788 ล้านดอลลาร์สหรัฐ
อคติเข้าข้างเวลายาว

อคติเข้าข้างเวลายาว (length time bias) ในการตรวจคัดกรองโรคมะเร็ง คือการตรวจคัดกรองโรคทำให้เหมือนกับรอดชีวิตได้มากกว่าแม้จะไม่ได้รักษา Survive cancer=รอดชีวิตจากมะเร็ง, Die from cancer=เสียชีวิตเพราะมะเร็ง, Cancer found by screening=การตรวจคัดโรคตรวจพบมะเร็ง, Cancer not found by screening=มะเร็งที่ไม่พบด้วยการตรวจคัดโรค, Cancer onset=โรคมะเร็งเริ่มขึ้น, Death=เสียชีวิต, Death from cancer=การเสียชีวิตเพราะมะเร็ง, % surviving cancer=อัตราร้อยละที่รอดชีวิตจากมะเร็ง, Cancer discovered through screening=การพบมะเร็งด้วยการตรวจคัดโรค, Truly had cancer=ผู้ที่มีโรคมะเร็ง(อื่น ๆ)ตามจริง
อคติเข้าข้างเวลายาว (อังกฤษ: Length time bias) เป็นรูปแบบหนึ่งของอคติที่เกิดจากการเลือกตัวอย่าง เป็นความบิดเบือนทางสถิติที่ทำให้สรุปข้อมูลอย่างผิด ๆ
เกิดเมื่อเลือกวิเคราะห์ช่วงเวลาหนึ่ง ๆ ที่มีผลต่อข้อสรุปเพราะสิ่งที่วิเคราะห์มีช่วงเวลาการเกิด/การปรากฏที่แตกต่างกัน
กระบวนการเช่นนี้เข้าข้างช่วงเวลาที่ยาวกว่าและดังนั้น จึงบิดเบือนข้อมูล
ประโยชน์ของการตรวจคัดกรองโรคมะเร็งมักกล่าวคู่กับอคตินี้ เป็นความเอนเอียงซึ่งทำให้รู้สึกว่า การตรวจคัดโรคทำให้ได้ผลที่ดีกว่าแม้จริง ๆ จะไม่มีผลอะไร
คือเนื้องอกที่โตอย่างรวดเร็วทั่วไปจะมีระยะที่ไม่แสดงอาการสั้นกว่าเนื้องอกที่โตอย่างช้า ๆ
ระยะที่คนไข้มีมะเร็ง (ที่อาจตรวจคัดกรองพบ) แต่ยังไม่ใหญ่พอให้เกิดอาการที่ทำให้คนไข้ปกติไปหาแพทย์แล้วตรวจพบ จึงสั้นกว่าในกรณีที่มีเนื้องอกแบบโตช้า
ดังนั้น ถ้ามีเนื้องอกที่โตเร็วและที่โตช้าเกิดขึ้นจำนวนเท่า ๆ กันในปีหนึ่ง การตรวจคัดโรคจะตรวจพบเนื้องอกที่โตช้าได้มากกว่า
ถ้าเนื้องอกที่โตช้ามีโอกาสทำให้เสียชีวิตได้น้อยกว่ามะเร็งที่โตเร็ว คนไข้มะเร็งที่ตรวจคัดโรคเจอก็จะเหมือนได้ผลที่ดีกว่าโดยเฉลี่ยเทียบกับคนไข้ที่ตรวจพบอาการตามปกติ (เช่น โดยตัดเนื้อออกตรวจ) แม้จะไม่มีประโยชน์จริง ๆ เพราะตรวจพบโรคได้ก่อน
ซึ่งทำให้รู้สึกว่า การตรวจคัดกรองมะเร็งลดอันตราย แม้จริง ๆ เป็นการตรวจพบมะเร็งที่อันตรายน้อยกว่าและตรวจพบได้ง่ายกว่าด้วยการตรวจคัดโรค
เชิงอรรถและอ้างอิง

1 2  รศ.นพ. ประกอบเกียรติ หิรัญวิวัฒน์กุล, ศ.นพ. พิเชฐ สัมปทานุกุล (2011). การวิจัยธรรมชาติของโรค การคัดกรอง และการพยากรณ์โรค. หลักการทำวิจัย : สู่ความสำเร็จในการปฏิบัติ. ศูนยวิทยาการวิจัยแพทยศาสตร คณะแพทยศาสตร จุฬาลงกรณมหาวิทยาลัย. Length time bias, pp. 70-71. ISBN 978-616-551-305-0. {{cite book}}: ไม่รู้จักพารามิเตอร์ |editors= ถูกละเว้น แนะนำ (|editor=) (help)CS1 maint: uses authors parameter (ลิงก์)
↑  "Length Bias". FPnotebook. เก็บจากแหล่งเดิมเมื่อ 2018-01-28. สืบค้นเมื่อ 2018-12-03.
| ด ค กความเอนเอียง/อคติ |
| --- | --- |
ความเอนเอียงทางประชาน:  Acquiescence  Anchoring  การใส่ใจ  Attribution  Authority  Automation  Belief  Blind spot  Choice-supportive  Confirmation  Congruence  Cultural  Distinction  Dunning–Kruger  Egocentric  Emotional  Extrinsic incentives  Fading affect  Correspondence  Halo effect  Hindsight  Horn effect  Hostile attribution  Impact  In-group  Mere-exposure effect  Negativity  Normalcy  Omission  การมองในแง่ดี  Outcome  Overton window  Precision  Pro-innovation  Response  Restraint  Self-serving  Social comparison  Status quo  Time-saving  Trait ascription  von Restorff effect  Zero-risk  ในสัตว์ 
Statistical biases:  Estimator  Forecast  Healthy user  Information  Lead time  Length time  Non-response  Omitted-variable  Participation  Recall  Sampling  การเลือกตัวอย่าง  Self-selection  Social desirability  Spectrum  Survivorship  Systematic error  Systemic  Verification  Wet 
ความเอนเอียงอื่น ๆ:  Academic  Funding  FUTON  Inductive  Infrastructure  Inherent  In education  Media Vietnam War  Norway  South Asia  Sweden  United States  Arab–Israeli conflict  Ukraine  Net  Publication  Reporting  White hat 
การลดความเอนเอียง:  Cognitive bias mitigation  Debiasing  ฮิวริสติกในการประเมินและการตัดสินใจ 
รายการ: ทั่วไป · Memory
อควาวิต

อควาวิตในแก้ว
อควาวิต (อังกฤษ: akvavit, aquavit) หรือในนอร์เวย์เรียก อคีวิต (akevitt) เป็นสุราที่ผลิตในแถบสแกนดิเนเวีย มีการผลิตมาตั้งแต่ศตวรรษที่ 15 อควาวิตมีรสชาติหลักจากเทียนตากบและผักชีลาว มีปริมาณแอลกอฮอล์ต่อปริมาตร (ABV) 40% สหภาพยุโรปกำหนดให้อควาวิตมีปริมาณ ABV ขั้นต่ำ 37.5%
อควาวิตมาจากคำในภาษาละติน aqua vitae แปลว่า "น้ำแห่งชีวิต" อควาวิตเหมือนกับวอดก้าคือได้จากการกลั่นธัญพืชหรือมันฝรั่ง หลังกลั่นจะผสมเครื่องเทศ สมุนไพรและน้ำมันผลไม้ เช่น เทียนตากบ, กระวาน, ยี่หร่า, เทียนสัตตบุษย์, ยี่หร่าฝรั่ง, เปลือกเลมอนหรือส้ม, ผักชีลาวและเกรนส์ออฟพาราไดส์
ชาวสแกนดิเนเวียนิยมดื่มอควาวิตในช่วงงานรื่นเริง เช่น คริสต์มาสหรืองานแต่งงาน หรือดื่มก่อนรับประทานอาหาร ในสวีเดน เดนมาร์กและเยอรมนีนิยมดื่มอควาวิตแบบเย็นจากแก้วเล็ก (shot glass) ในฟินแลนด์และสวีเดนจะดื่มอควาวิตร่วมกับทานเครย์ฟิชในงานเลี้ยงช่วงปลายเดือนสิงหาคมของทุกปี
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ อควาวิต
| ด ค กเครื่องดื่มแอลกอฮอล์ |
| --- | --- |
เครื่องดื่มหมัก: เบียร์ · ไซเดอร์ · มีด · ไวน์ข้าว · สาเก · ไวน์ · กอญัก · สาโท
เครื่องดื่มกลั่น: บรั่นดี · ยิน · ลิเคียวร์ · รัม · เตกิลา · วอดก้า · วิสกี้ · โชจู · โซจู · สุราขาว
ไวน์เติมแอลกอฮอล์: มาเดราไวน์ · มาร์ซาราไวน์ · พอร์ตไวน์ · เชอร์รี่ · เวอร์มุธ
องค์การกองทุนเพื่อศิลปะแห่งชาติ

“La Grande Vitesse” (แกรนด์ แรปิดส์, มิชิแกน) โดย อเล็กซานเดอร์ คาลเดอร์ เป็นประติมากรรมชิ้นแรกในสหรัฐอเมริกาที่สร้างโดยเงินทุนขององค์การกองทุนเพื่อศิลปะแห่งชาติภายใต้โครงการ “ศิลปะเพื่อสถานที่สาธารณะ”
องค์การกองทุนเพื่อศิลปะแห่งชาติ (อังกฤษ: National Endowment for the Arts หรือ NEA) คือหน่วยงานอิสระของรัฐบาลกลางแห่งสหรัฐอเมริกาที่มีความรับผิดชอบในการให้ทุนสำหรับโครงการที่แสดงว่ามีความสามารถอันเด่นในทางศิลปะองค์การก่อตั้งขึ้นโดยรัฐบัญญัติของรัฐสภาคองเกรสแห่งสหรัฐอเมริกาในปี ค.ศ. 1965 ให้เป็นองค์การอิสระจากการควบคุมของรัฐบาลกลาง ผู้อำนวยการคนปัจจุบันคือผู้สร้างละครบรอดเวย์รอคโค แลนเดสมัน สำนักงานขององค์การตั้งอยู่ตึกไปรษณีย์เก่าในกรุงวอชิงตัน ดี.ซี.
ภารทวาชสูตร

ภารทวาชสูตร (บาลี: ภารทฺวาชสุตฺตํ) เป็นพระสูตรหนึ่งในหมวดสฬายตนวรรค, สังยุตตนิกาย ในพระสุตตันตปิฎก ของพระไตรปิฎก ว่าด้วยการสำรวมอินทรีย์จากการกามราคะ โดยผู้ซักถามแนวทางแห่งการสำรวมกาย วาจาใจ จากกามราคะคือพระเจ้าอุเทน แห่งนครโกสัมพี ส่วนผู้ตอบคำถามแนวทางการสำรวมอินทรีย์ คือ พระปิณโฑลภารทวาชเถระ ผู้เป็นเอตทัคคะบันลือสีหนาท